**ZAPISNIK**

**16. seje Sveta šole, ki je potekala 13. septembra 2021, ob 18. uri, preko aplikacije ZOOM.**

**Prisotni:**

Člani Sveta šole: Katja Šribar, Marija Meh, Marjana Planinc, Metka Uršič Urbanč, Urška Erjavšek, Nataša Škrabar, Nataša Obradović, Irena Grmšek

**Na seji so bili prisotni tudi:** ravnateljica Valentina Gerjevič, zapisnikarica Renata Županc

**Opravičeno odsotni:** Davorin Dimič, Dušan Valentinc

**Dnevni red:**

1. Potrditev zapisnika 15. seje Sveta šole
2. Zaključna seja Sveta šole v sedanji sestavi
3. Konstituiranje novega sveta zavoda
4. Razno

Dnevni red je bil soglasno potrjen.

**Ad. 1**

Predsednica Sveta šole, ga. Helena Drakulič je osnutek zapisnika 15. seje, ki je potekala 9. 6. 2021, članom posredovala po elektronski pošti. Pripomb in dopolnitev zapisnika ni bilo.

**SKLEP 16/61: Zapisnik 15. seje Sveta šole je soglasno sprejet. Objavljen bo na šolski spletni strani.**

**Ad. 2**

Predsednica Sveta šole je na kratko povzela delovanje sveta v 4- letnem mandatu. Svet v sedanji sestavi je pričel svoj mandat s konstituiranjem 13. 9. 2017 pod predsedstvom gospe Katje Volčanjk. Svet je opravljal naloge, ki jih opredeljuje zakonodaja, in sicer Zakon o osnovni šoli, ZOFVI, Zakon o zavodih, Akt o ustanovitvi in Poslovnik o delovanju zavoda, ki pa ni obvezen.

V štirih letih so izvedli 16 sej, od tega sta bili 2 dopisni in 2 na daljavo-preko aplikacije zoom. V okviru sej se je sprejelo 63 različnih sklepov. V ospredju je bila tekoča problematika, ki se je pojavljala vsako leto. Svet šole je tesno sodeloval z vodstvom šole, starši, občino, …

Ena izmed aktivnosti je bila, da je Svet šole na Občino Krško in županu naslovil pismo, v katerem so opisali problematiko pouka športa v številčnih oddelkih nižje stopnje in občino pozvali k pomoči pri sofinanciranju drugega učitelja športa v 2. in 3. razredu. Prav tako je bil na Ministrstvo za izobraževanje, znanost in šport ter Zavodu RS za šolstvo poslan dopis, v katerem se je argumentirala nujnost spremembe 31. člena Pravilnika o normativih in standardih za izvajanje programa osnovne šole.

V zadnjih dveh letih se je Svet šole soočal z ukrepi in prilagoditvami za zajezitev bolezni COVID 19.

**Ad. 3**

Ga. Helena je povedala, da se v skladu s časovnico na dan seje, 13.9.2021 uradno izteka 4. letni mandat Svetu šole v trenutni sestavi. Zaradi posebnih okoliščin pa se na trenutni seji ne more konstituirati novega Sveta zavoda. S strani Občine namreč še niso bila posredovana imena treh članov, predstavnikov za nov Svet šole.

V skladu s 4. členom Poslovnika o delu sveta zavoda se Svet šole konstituira, ko so imenovani oziroma izvoljeni vsi predstavniki v Svetu zavoda.

Na današnji seji bi tako sprejeli sklep, kjer bi Svetu zavoda v trenutni sestavi še podaljšali delovanje - do imenovanja vseh predstavnikov v Svet zavoda.

Ga Helena je podala še nekaj informacij glede poteka volitev in podala imena novoizvoljenih članov oziroma novih predstavnikov šole v naslednjem mandatu. Ti so: Irena Grmšek, Marija Meh, Zvonimir Lorenci, Maja Mirt Jakše in Tanja Medvešek Hočevar.

**SKLEP 16/62: Svet zavoda v sedanji sestavi ostaja do imenovanja vseh predstavnikov v Svet zavoda, torej do konstituiranja novega Sveta zavoda.**

Člani sveta, predstavnica Sveta šole in ravnateljica so se drug drugemu zahvalili za medsebojno sodelovanje in podporo , seja pa se je zaključila ob 18.30 uri.

Zapisnik pripravila: Predsednica Sveta šole:

Renata Županc Helena Drakulič